LIETUVOS RESPUBLIKOS SVEIKATOS APSAUGOS MINISTRAS

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS

DĖL LIETUVOS RESPUBLIKOS SVEIKATOS APSAUGOS MINISTRO,

VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. LAPKRIČIO 6 D. SPRENDIMO NR. V-2508 „DĖL SOCIALINIŲ PASLAUGŲ ĮSTAIGŲ VEIKLOS ORGANIZAVIMO BŪTINŲ SĄLYGŲ“ PAKEITIMO

2022 m. balandžio 14 d. Nr. V-757

Vilnius

P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimą Nr. V-2508 „Dėl socialinių paslaugų įstaigų veiklos organizavimo būtinų sąlygų“:

1. Pakeičiu preambulę ir ją išdėstau taip:

„Vadovaudamasis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020 m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ 3.2.2 papunkčiu, Valstybinio ekstremaliųjų situacijų valdymo plano, patvirtinto Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, 20 punktu, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo“ ir siekdamas užtikrinti ekstremaliosios situacijos likvidavimą, nusprendžiu:“.

2. Pakeičiu 1.1 papunktį ir jį išdėstau taip:

„1.1. tuo pačiu metu galima lankyti tik vieną to paties kambario gyventoją;“.

3. Pakeičiu 1.2.2 papunktį ir jį išdėstau taip:

„1.2.2. vyresni nei 6 metų dėvėti nosį ir burną dengiančias priemones medicinines kaukes arba ne žemesnio kaip FFP2 lygio respiratorius, kurios priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (šiuo atveju rekomenduojama dėvėti veido skydelį);“.

4. Pripažįstu netekusiu galios 1.3 papunktį.

5. Pakeičiu 1.12 papunktį ir jį išdėstau taip:

„1.12. stacionarios socialinės globos įstaigos, skirtos senyvo amžiaus ir neįgaliems asmenims, įskaitant vaikų globos namus, teikiančios stacionarias ilgalaikės (trumpalaikės) socialinės globos paslaugas, nepriklausomai nuo nuosavybės formos ir pavaldumo, privalo apsirūpinti reikiamomis būtinosiomis asmeninėmis apsaugos priemonėmis (kaukėmis, vienkartinėmis medicininėmis pirštinėmis ir pan.).“

6. Pripažįstu netekusiu galios 3.8.3 papunktį.

7. Pakeičiu 4.3.2 papunktį ir jį išdėstau taip:

„4.3.2 prioritetas turi būti teikiamas individualaus darbo su paslaugų gavėjais organizavimui. Jei turi būti organizuojami grupiniai užsiėmimai, esant galimybei rekomenduojama tarp paslaugų gavėjų išlaikyti ne mažesnį kaip 2 m. atstumą. Tarp skirtingų grupių veiklų turi būti užtikrinamas pakankamas laiko tarpas, per kurį patalpos turi būti išvėdinamos, dažnai liečiami paviršiai patalpose nuvalomi ir sudaromos sąlygos, kad skirtingose grupėse esantys paslaugų gavėjai nekontaktuotų tarpusavyje;“.

8. Pripažįstu netekusiu galios 4.4.4 papunktį.

Sveikatos apsaugos ministras,

valstybės lygio ekstremaliosios situacijos valstybės operacijų vadovas Arūnas Dulkys